《钱塘饮张梦得斋中》
明代·黄圣年

聚首堪悲碣石天，空囊还著远游篇。书生忧国真无赖，倦客寻僧却有缘。

万里山河孤笑外，五年烽火醉吟边。忽听急管催兰舸，愁绝西湖几瓣莲。

作者简介：黄圣年，字逢永，号石佣，又号大药山人。顺德人。维贵子。明神宗万历四十六年（一六一八）举人。授湖广当阳教谕。以足疾归。与陈子壮等十二人修复南园诗社。卒年六十二。生平好学能文，与其兄圣期少受庭训，著述甚富，尤工书法。有《墙东草》《壬游草》《薜蕊斋》等集。清温汝能《粤东诗海》卷四五有传。